পুরীর পর এবার মুম্বইয়ের সিদ্ধিবিনায়ক মন্দির, লাগু পোশাকবিধি

মুম্বই: পুরীর (Puri) পর এবার মুম্বইয়ের (Mumbai) সিদ্ধিবিনায়ক মন্দির (Siddhivinayak Temple) । এই মন্দিরেও (Temple) জারি হল পোশাকবিধি (Dress Code)। কোনও ধরনের ছোট জামা কাপড়, যেমন মিনি স্কার্ট, হট প্যান্ট, ছেঁড়া জিন্স এই সমস্ত পোশাক পরে আর মন্দির চত্বরে প্রবেশ করা যাবে না।

মঙ্গলবার মন্দির কমিটি তরফে বিজ্ঞপ্তি জারি করে এই নির্দেশিকা দেওয়া হয়েছে। মন্দিরের ট্রাস্টের তরফ থেকে জাননো হয়েছে, ভক্তদের যথাযথ পোশাকবিধি অনুসরণ করতে হবে। আগামী সপ্তাহ থেকেই এই নির্দেশিকা লাগু করা হবে। মন্দিরে খোলামেলা বা অনুপযুক্ত পোশাক পরা ভক্তদের প্রবেশের অনুমতি দেওয়া হবে না বলে জানিয়েছে ট্রাস্ট।

আরও পড়ুন: বিশ্ব বঙ্গ বাণিজ্য সম্মেলন-২০২৫, আসছেন ভুটানের রাজা ওয়াংচুক সহ হেমন্ত সোরেন

মন্দির ট্রাস্ট জানিয়েছে, পোশাক সংক্রান্ত বেশ কয়েকটি অভিযোগ পাওয়ার পরে এই পোশাকবিধি জারি করা হয়েছে। ইদানীং খোলামেলা পোশাকে আনাগোনা বাড়ছিল। তাই নিয়ে অভিযোগ আসে। তার পরেই এই সিদ্ধান্ত।

ট্রাস্টের কোষাধ্যক্ষ পবন ত্রিপাঠী জানিয়েছেন ” কিছু ভক্ত পোশাক অভিযোগ জানিয়েছেন। তারা পোশাকের উপর বিধিনিষেধ চান। ভক্তদেরও মন্দির ট্রাস্টের সিদ্ধান্ত মেনে চলতে হবে।” তিনি আরও জানান, সাম্প্রতিক সময়ে দেশজুড়ে বেশ কয়েকটি মন্দির ভক্তদের জন্য পোশাকবিধি চালু করেছে।

ট্রাস্ট জানিয়েছে, সিদ্ধিবিনায়ক মন্দিরে প্রতিদিন হাজার হাজার ভক্ত আসেন। অনেক দর্শনার্থী কিছু ভক্তের পোশাকের বিষয়ে উদ্বেগ প্রকাশ করেছেন। তাদের বক্তব্য উপসনালয়ের অপমান করা হচ্ছে। মন্দিরের শালীনতা বজায় রাখা এখানে আসা ভক্তদের কর্তব্য।

গত ডিসেম্বরে বৃন্দাবনের বাঁকে বিহারি মন্দিরে ভক্তদের পোশাকবিধি নিয়ে নির্দেশিকা দেওয়া হয়েছে। ২০২৩ সালেই পুরীর মন্দিরে প্রবেশ নিয়ে নির্দেশিকা দেয় মন্দির কর্তৃপক্ষ। সেখানে জানিয়ে দেওয়া হয় হাতকাটা জামা, ছেঁড়া জিন্স (Ripped Jeans), হাফ প্যান্ট (Half Pant) পরে ঢোকা যাবে না মন্দিরে।